
מדינת ישראל
משרד החינוך 
המשנה למנהלת הכללית
אגף רכש מכרזים והתקשרויות
ירושלים, ‏15 בדצמבר 2014
כג' בכסלו, תשע"ה
מכרז (היקפים משתנים) מס' 38/11.2014: ארגון שירותי הטסה ושירותי קרקע בפולין עבור משלחות תלמידים ובני נוער
הבהרה מספר 4
1. במסגרת מכרז זה לא ניתן להגיש הצעה משותפת על ידי שני גופים.
2. פרק 2 - הגורמים אליהם מופנה המכרז (דרישות סף)
סעיף 2.3.9, עמוד 4
יש לשנות סעיף זה כדלקמן:
"מובהר בזאת כי לצורך עמידה בתנאי הסף על המציע לעמוד בתנאי הסף בעצמו וכי לא ניתן לייחס ניסיון ו/או מחזור כספי ו/או כל פרט אחר של כל גוף אשר אינו המציע עצמו לרבות חברת אם, חברת בת או כל גוף אחר הקשור בדרך כלשהי למציע ולמעט גוף אשר בוצע לגביו מיזוג עם גוף אחר עפ"י סעיף 323 לחוק החברות התשנ"ט 1999, טרם המועד האחרון להגשת הצעות למכרז זה או לחילופין בוצע מיזוג שקיבל אישור לפי סעיף 20 לחוק ההגבלים העסקיים התשמ"ח 1988, שכלל העברה של כלל הנכסים והחיובים, לרבות חיובים מותנית, עתידיים, ידועים ובלתי ידועים, כל העובדים וכל הלקוחות של חברת יעד לחברה קולטת, וחברת היעד כבר אינה פעילה, טרם המועד האחרון להגשת הצעות למכרז זה, והחברה החדשה מבצעת בעצמה מסעות תלמידים לפולין במשך 6 חודשים לפני המועד האחרון להגשת הצעות לפחות."
3. פרק 4 - תיאור הפרוייקט והיקפו
1. סעיף 4.1.6, עמוד 6
כפי שכבר פורסם במסגרת מסמך הבהרה מספר 2 מתאריך 9.12.2014 בסעיף 3-א', הכוונה היא לכלל משלחות בני הנוער לפולין, משרדיות ומוסדיות ובכלל זה מוסדות חינוך תנועות וארגוני נוער המפוקחים ע"י המדינה. 

כל התארגנות פרטית של בני נוער שאינם תלמידים במוסדות החינוך / משרד הכלכלה או בכל מסגרת מפוקחת ע"י המדינה, אינם נכללים בהגדרה זו. 

למען הסר ספק, כל חריגה מתנאי זה, תהווה הפרה יסודית של תנאי המכרז.
2. סעיף 4.5, עמוד 8
המשרד יסייע בשיבוץ הטיסות והתאמתם ל – back to back, עם זאת, המשרד שומר לעצמו את הזכות להחליט, במסגרת ההליך המכרזי, אם לקיים מסעות של 7 ימים.
3. סעיף 4.7, עמוד 10
המשרד יפעל לסייע לקבלנים בשיבוץ המטוס וכן יפעל לסייע למלא את המטוס.
4. סעיף 4.9.8-(7), עמוד 12
מצורפת למסמך זה, דוגמה לתעודה.
5. סעיף 4.11.4 , עמוד 17
התחייבות המשרד לגבי המספרים הסופיים של משתתפים הינה לא פחות מ- 21 ימים לפני המסע.
עם זאת, יש להגביל את ביטול ההשתתפות בתנאים הנוכחיים עד ל- 5% מגודל הקבוצה.
6. סעיף 4.12, עמוד 19
כפי שכבר פורסם במסגרת מסמך הבהרה מספר 2 מתאריך 9.12.2014 בסעיף 3-כ', המשלחות הינן משלחות ממלכתיות משרדיות ומוסדיות, על כן, נדרש כי האוכל יהיה כשר. 
קיומו של פיצוי המוסכם אינו פוטר את הקבלן מהחובה לספק מזון כשר.

7. סעיף 4.15, עמוד 22
כפי שכבר פורסם במסגרת מסמך הבהרה מספר 2 מתאריך 9.12.2014 בסעיף 3-ל', תיק ההחייאה נדרש בנוסף לערכת הרופא.

תכולת ערכת הרופא הינה כמפורט בנספח 2 למסמך זה.

תכולת תיק ההחייאה תימסר לקבלנים הזוכים.
4. פרק 14 - הליך בחירת הקבלנים
סעיף 14.3.4, עמוד 42
כפי שכבר פורסם במסגרת מסמך הבהרה מספר 2 מתאריך 9.12.2014 בסעיף 10-ב'-(1), הסעיף נשאר ללא שינוי.
5. פרק 15 - מבנה ותכולת ההצעה
סעיף 15.1, עמוד 43
המחירים המוצעים במכרז יהיו בש"ח ולא יחול עליהם מע"מ כנהוג בענף התיירות.

על המציע לקחת בחשבון במסגרת הצעת המחיר את השירותים עליהם חל מע"מ.
תשומת לב המציע מופנית לתנאי ההצמדה המפורטים בסעיף 13.7 במכרז. לעניין זה יובהר כי שער הבסיס של הדולר יהיה השער הידוע ביום האחרון להגשת ההצעות.

למסמך זה מצורף טופס הצעת המחיר המעודכן, בהתאם להבהרה זו.
באחריות המציע למלא את הצעת המחיר על גבי הטופס המעודכן הנ"ל.
6. נספח מספר 5 – סבבי הביקורים למשלחות הממלכתיות משרדיות לשנת הלימודים תשע"ד-תשע"ה
בנספח המצורף לכתב המכרז עם פירוט הסבבים למשלחות הממלכתיות משרדיות נפלה טעות בתאריכי הסבבים המתוכננים. הטעות תוקנה ובמסגרת מסמך הבהרה מספר 2 מתאריך 9.12.2014, פורסם הנספח המעודכן והמתוקן.
כיוון שמועד הגשת ההצעות נדחה לתאריך 22.12.2014, על המציע להגיש את ההצעה בהתאם לתוכנית המתוקנת.

בכבוד רב,


אורנה מיטמיגר

10. הצעת מחיר
יש למלא את הצעת המחיר במלואה, עפ"י המפורט להלן. הצעת המחיר המפורטת להלן הינה בש"ח וכוללת את כל הוצאות המציע, לרבות הוצאות ישירות ועקיפות וכן מיסים ישירים ועקיפים, למעט מס  ערך מוסף.
על המציע למלא את הטבלאות במלואן, תוך ציון המחירים בכל הסעיפים המפורטים בהן.
אם המציע הינו עמותה, עליו לכלול את כל הוצאותיו בהצעת המחיר, כולל מע"מ שהוא ישלם לספקיו. במקרה כזה ירשום המציע סכום זהה בטור "ללא מע"מ" ובטור "כולל מע"מ".

הצעות חלקיות ו/או במתכונת השונה מהטבלאות הנ"ל - לא תיבדקנה ואף עלולות להיפסל.

